Nacia Muzeo de Etiopio

La **Nacia Muzeo de Etiopio** (ankaŭ **Etiopa Nacia Muzeo**, , akronime **NME**) en Adis-Abebo enhavas kernajn arttrezorojn de Etiopio. Ĝi situas norde de la urbocentro de Adis-Abebo, sur avenuo George la 6-a. 

Tiu muzeo estas konsiderata unu el la plej gravaj muzeoj en Afriko .

## Priskribo 
La muzeo estis fondita en 1944 kaj ĝia kolekto estis formita dum la 20-a jarcento, ĉefe surbaze de trovaĵoj el la nordo de la lando kaj Eritreo, el kiuj plej multaj estis malkovritaj de francaj arkeologoj.
maldekstra|eta|302x302ra|Lucy en la Nacia Muzeo de Etiopio
La plej fama ekspoziciaĵo de la muzeo estas modelo de " Lucy", fosiliigita skeleto de hominido proksimume 3.2 milionoj da jaroj aĝa kaj apartenanta al la specio *Australopithecus afarensis*. La skeleto, kiu altas proksimume unu metron kaj pezas ĉirkaŭ 30 kilogramojn, estis malkovrita la 24-an de novembro 1974, ĉe arkeologia loko situanta en la pli malalta Awash Rivero-valo en la Afar triangulo en Etiopio. La skeleto estas konservita en la laboratorio de la muzeo, kaj modelo de ĝi estas elmontrita al publiko.

La muzeo havas kvar ĉefajn ekspoziciejojn: La kelo estas dediĉita al la arkeologia kaj paleoantropologia sekcio. Prahistoriaj trovaĵoj kiel ekzemple la skeletmodelo de Lucy kaj restaĵoj de aliaj homedoj estas elmontritaj ĉi tie. La teretaĝo enhavas objektojn de antikvo kaj la Mezepoko, same kiel insignon kaj memorindaĵojn de antaŭaj regantoj kiel ekzemple imperiestro Haile Selassie. Ĉe la unua etaĝo, etiopaj artaĵoj estas ekspoziciitaj en kronologia sinsekvo - de tradiciaj ĝis nuntempaj verkoj. Interalie estos montrata la pentraĵo *Afrika Heredaĵo* de Afewerk Tekle . Sur la sama etaĝo estas kolekto de sekularaj metioj, inkluzive de tradiciaj armiloj, juvelaĵoj, iloj, vestaĵoj kaj muzikaj instrumentoj. Fine, ĉe la dua etaĝo estas etnografia ekspozicio. Ĉi tie la muzeo provas disponigi superrigardon de la kultura riĉaĵo kaj diverseco de la popoloj de Etiopio .

La agadoj de la muzeo estas dividitaj en tri sekciojn - konservado , dokumentado kaj montrado, kaj esplorado. La muzeo ankaŭ respondecas pri donado de permesoj por la eksportado de historiaj kaj kulturaj artefaktoj el la ŝtato.

## Galerio 

Dosiero:National_Museum_of_Ethiopia_Office_facility.JPG|administra konstruaĵo en itala arkitektura stilo
Dosiero:Restos_de_Lucy_(Australopithecus_afarensis),_museo_nacional_de_Etiopía,_Adís_Abeba,_Etiopía,_2024-01-19,_DD_23.jpg|La Skeleto de Lucy, la plej konata fosilio de *Australopithecus afarensis*, ĉe la Nacia Muzeo de Etiopio.
Dosiero:Main Hall (25321350816).jpg|La ĉefhalo kun regosimboloj kaj havaĵoj de la imperiestroj de Etiopio
Dosiero:Central_Exhibition_Hall_-_National_Museum_of_Ethiopia_-_Addis_Ababa_-_Ethiopia_(8744259542).jpg|Centra ekspozicia halo
Dosiero:Ancient_Figurine,_National_Museum,_Addis_Ababa,_Ethiopia_(2130296832).jpg|Ŝtonstatuo de Addi-Galamo, Regiono Tigrajo  (datita 6-a-5-a jarcento a.K.), parto de la kolekto de la Nacia Muzeo. La statuo estas gravurita kun frazo en Suda araba, "Pro Dio donas infanoj al Jamanat".
Dosiero:National_museum_of_Ethiopia_New_facility.JPG|Nova esplorinstalaĵo ĉe la Nacia Muzeo de Etiopio; maldekstre estas la ekspoziciejo.
Dosiero:Museo_Nazionale_d'Etiopia,_interno_03.jpg| La kela galerio por fosilioj.
Dosiero:Coronas_de_emperadores_etíopes,_museo_nacional_de_Etiopía,_Adís_Abeba,_Etiopía,_2024-01-19,_DD_18.jpg|Kronoj de etiopiaj imperiestroj.

## Referencoj 
## Vidu ankaŭ 
* Lucy

## Eksteraj ligiloj 
* Nacia Muzeo ĉe Lonely Planet
* Etiopa Nacia Muzeo - Artkolekto de bildoj de la muzeo (angla)

Kategorio:Informkesto mapligilo sen OSM-rilata ID sur Vikidatumoj
Kategorio:Naciaj muzeoj
Kategorio:Adisabebo